钦定古今图书集成/明伦汇编/官常典/第583卷 > 卫承芳
## 钦定古今图书集成/明伦汇编/官常典/第583卷 > 卫承芳

按《明外史》本传：“承芳，字君大，达州人。隆庆二年进士。
万历中，累官温州知府，公廉善抚字。进浙江副使，谢
病归，荐起山东参政，历南京鸿胪卿。吏部推太常少
卿朱敬循为右通政，以承芳贰之。敬循，大学士赓子
也。赓言承芳，臣同年进士，恬淡之操，世罕能及，臣子
不当。先帝许焉。寻迁南京光禄卿，擢右副都御史，巡”
抚江西。严绝馈遗，属吏争自饬。入为南京兵部右侍
郎，就拜户部尚书。福王乞芦洲，自江都抵太平，南北
千馀里，自遣内官征课。承芳抗疏争，卒不从。寻就改
吏部。卒官。赠太子太保，谥清敏。